མངོན་པ་བཞིན་དུ་ལྷག་ཤེས་རྒྱས། །གཞི་མ་མ་འཆུགས་ཚུལ་ཁྲིམས་གཙང་། །ལམ་སྣ་མ་འཆུགས་ཚད་མེད་འགྲོ། །འབྲས་བུ་
མི་འཆུགས་འཚང་རྒྱ་བའི། །སྐྱེས་བུ་དེ་ནི་འདི་བསྟན་ཡུལ། །ཞེས་གསུངས་པས། དེའི་དགོངས་པ་ཞལ་གཟིགས་ཀྱི་ཚོམ་ལས།
འབྲོམ་གྱིས་ཞལ་ནས། དབང་གི་རྒྱལ་པོ་ང་ལ་གསོན། །གང་དག་རྒྱུན་དུ་མཆོད་བྱས་ནས། །འཆི་ཁར་དབུགས་ནི་ལེན་པ་
མཐོང་། །དེ་འདྲའི་ལྷ་ངན་འདྲེ་བས་བརྩོགས། །མཆོད་འཕྲོ་ཉིད་ནས་བསྟུང་བར་རིགས། །དེ་བས་ཕྱི་མ་ངན་འགྲོར་འདྲེན། །
245

ཀཿཐོག་ཀུན་མཁྱེན་ངག་གི་དབང་པོའི་གསུང་འབུམ་བཞུགས་སོ།།
མཆོད་བསྟོད་ནོངས་པ་གཅིག་གིས་འཇོམས། །རྡོར་ལེགས་པེ་དཀར་ལ་སོགས་པ། །དོན་མེད་འགོང་པོས་དགོས་པ་མེད། །
རྟག་ཏུ་དངོས་གྲུབ་སྟེར་བའི་ལྷ། །བདེ་གཤེགས་རྒྱུ་ལས་རབ་འཁྲུངས་ཤིང་། །བཅོམ་ལྡན་གང་གིས་མི་གཡོ་མགོན། །ལྷ་ཡང་འདི་
ཉིད་ཆོས་སྐྱོང་ཉིད། །ཕྲིན་ལས་ཐམས་ཅད་རབ་སྒྲུབ་གསོལ། །ཇི་སྲིད་བསྟན་པ་མ་བརླག་པར། །གཡོ་བར་མི་མཛད་སྲུང་ཞིང་
སྐྱོབས། །ཞེས་གསུངས་པས། དེ་ཉམས་སུ་ལེན་པ་ལྷ་བཞི་འདམས་ངའི་ལེའུ་ལས། ལྷག་པར་སྒྲོན་མས་འདི་སྐད་གསུངས། །
རྒྱལ་བའི་སྲས་ནི་སྤྱན་རས་གཟིགས། །ཁྱེད་ཀྱིས་རྗེས་འབྲང་ཁོ་མོས་སྐྱོལ། །ཁོ་མོའི་གདམས་པ་འདི་ལོང་ལ། །རྗེས་སུ་འབྲང་
ལ་བསྟན་པར་གྱིས། །སྐྱབས་གནས་བླ་མ་དྲན་པར་མཛོད། །ལུས་ནི་ལྷ་ཡི་རང་བཞིན་ཏེ། ངག་ནི་བཟླས་བརྗོད་རྒྱུན་པར་
མཛོད། །འགྲོ་བ་མ་ལུས་ཕ་མར་བསམ། །སེམས་ཀྱིས་གནས་ལུགས་སྟོང་པར་སྤྱོད། །ལྔ་པོ་དེ་ཡི་རྐྱ་བར་ནས། །དགེ་རྩ་ཐམས་
ཅད་དག་པར་མཛོད། །གསུང་པ་བཞིན་རྩ་བའི་ས་བཅད་ཀྱི་རིམ་པ་ལྔས་བསྡུས་ན་ཐིག་ལེ་བཅུ་དྲུག་ཆིག་རྫོགས་སུ་ཉམས་སུ་
ལེན་པ་དང་། རེ་རེ་ནས་ཉམས་སུ་བླངས་པ་གཉིས་ལས་འདིར་ནི་ཕྱི་མ་ལྟར་འཆད་པའི། དང་པོ་སྐྱབས་གནས་བླ་མ་དྲན་པ་ནི།
དུས་གསུམ་སངས་རྒྱས་ཐམས་ཅད་ཀྱི་ངོ་བོ། །སྙིགས་མའི་དུས་ན་ཐམས་ཅད་མཁྱེན་པ་
གཉིས་པར་གྱུར་པ་དཀོན་མཆོག་གསུམ་གྱི་རང་བཞིན་མཉམ་མེད་ཇོ་བོ་ཡབ་སྲས་
མཁྱེན་ནོ། །གནས་ལྔ་རིག་པའི་པཎྜི་ཏ་ཆེན་པོ་མཁྱེན་ནོ། །བྱང་ཆུབ་སེམས་ཀྱིས་རྒྱུད་
འབྱོང་ཞིང་རྣམ་ཐར་གཙང་མས་སངས་རྒྱས་ཀྱི་བསྟན་པ་ལ་བྱ་བ་མཛད་པ་མཁྱེན་ནོ། །
ཐོས་པ་བློ་བདེ་བ་མཁྱེན་ནོ། །བསྟེན་པས་འདི་ཕྱིར་འཚིང་བ་མཁྱེན་ནོ། །སྐྱབས་ན་བསླུ་
མི་སྲིད་པ་མཁྱེན་ནོ། །གནོད་བྱེད་ལ་ཁོང་མི་ཁྲོ་བ་མཁྱེན་ནོ། །སངས་རྒྱས་ཀྱི་རྒྱལ་ཚབ་
དམ་པར་གྱུར་པ་མཁྱེན་ནོ། །པཎ་ཆེན་ལྔ་བཅུའི་གཙུག་གི་ནོར་བུ་རིན་པོ་ཆེ་མཁྱེན་ནོ། །
ཡེ་ཤེས་སྒྲོན་མ་ཆེན་པོས་གངས་ཅན་གྱིས་བསྟན་པའི་མེ་རོ་གཞི་བཞེངས་སུ་སློང་བ་ཁྱེད་
མཁྱེན་ནོ། །དམུ་རྒོད་ཀྱི་གདུལ་བྱ་ཉེས་སྤྱོད་ཆེན་པོའི་གཡེང་བ་ལས་སྐྱོབ་པ་མཁྱེན་
ནོ༑ ༑བརྒྱུད་པ་གསུམ་གྱིས་མན་ངག་གི་བདུད་རྩིས་སྐལ་ལྡན་སྨིན་པར་མཛད་པ་མཁྱེན་
ནོ༑ ༑བླ་མ་སངས་རྒྱས་རིན་པོ་ཆེས་བདག་སྨིན་པར་མཛད་དུ་གསོལ། གྲོལ་བར་མཛད་
དུ་གསོལ། བློ་སྣ་མང་ལ་འདོད་ཐག་ཉེ་བ་བདག་བསྐྱབ་ཏུ་གསོལ། ཆོས་མང་དུ་ཐོས་
246

གནུབས་ཀྱི་བླ་སྒྲུབ་སྐོར།
ཀྱང་ཆོས་དང་གང་ཟག་རྒྱབ་འགལ་པོ་བདག་བསྐྱབ་ཏུ་གསོལ། སྐྱེ་ཤི་མངོན་དུ་གྱུར་
ཀྱང་རྟག་འཛིན་ཕྱི་ཚིས་ཅན་བདག་ལ་བསྐྱབ་ཏུ་གསོལ། འཁོར་བ་སྡུག་བསྔལ་དུ་གོ་
ཡང་ཁྱིམ་གྱི་ཚོ་འཛིན་ལ་རེམ་པ་བདག་ལ་བསྐྱབ་ཏུ་གསོལ། རྒྱུ་འབྲས་ཞིབ་ཆ་གོ་ཡང་
སྡིག་པ་ལ་ཉིན་མཚན་མེད་པར་སྤྱོད་པ་བདག་ལ་བསྐྱབ་ཏུ་གསོལ། ཚུལ་ཁྲིམས་གཙང་
མ་དམ་པའི་རྣམ་ཐར་ཡིན་པར་གོ་ཡང་བསླབ་པ་ངོས་ལྐོག་གི་གཡོ་སྒྱུ་ཅན་བདག་ལ་
བསྐྱབ་ཏུ་གསོལ། ཏིང་ངེ་འཛིན་རྣམ་རྟོག་གིས་གཡེངས་ལ་སྐུར་བ་བདག་ལ་བསྐྱབ་ཏུ་
གསོལ། ཤེས་རབ་བདེན་འཛིན་གྱིས་བློ་དང་འདྲེས་པ་བདག་ལ་བསྐྱབ་ཏུ་གསོལ།
བདག་འདོད་ཀྱིས་རྟོག་པས་བྱང་ཆུབ་གྱི་སེམས་རྒྱང་གིས་བསྒྱུར་བ་བདག་ལ་བསྐྱབ་ཏུ་
གསོལ། མི་འདོད་དགུ་འདོད་ལ་སངས་རྒྱས་ཐོབ་པའི་རེ་བ་མེད་པ་བདག་ལ་བསྐྱབ་ཏུ་
གསོལ། མཆོག་གསུམ་ལ་ཡིད་མི་ཆེས་ཤིང་འདྲེ་ངན་ལ་རེ་ལྟོས་འཆའ་བ་བདག་ལ་
བསྐྱབ་ཏུ་གསོལ། སྙོམས་ལས་ལེ་ལོའི་བདུད་ཀྱིས་ཁྱེར་བ་བདག་ལ་བསྐྱབ་ཏུ་གསོལ། ཁ་
ཆོས་དང་ལག་ལེན་དོན་འཇོལ་པོ་བདག་ལ་བསྐྱབ་ཏུ་གསོལ། རང་གི་ཆོས་མ་ནུས་པ་
གཞན་ལ་གྱོད་བརྡལ་པོ་བདག་ལ་བསྐྱབ་ཏུ་གསོལ། མ་རིག་པས་རང་མགོ་འཐུམ་ནས་
རང་གི་སྐྱོན་ལ་ཡོན་ཏན་དུ་རློམ་ནས་གཞན་སྐྱོན་རྒྱུན་དུ་གླེང་བའི་ཤེས་མེད་པོ་བདག་ལ་
བསྐྱབ་ཏུ་གསོལ། ཆོས་ལ་ཡར་སྐྱེད་བཏོན་ཀྱང་ཡོན་ཏན་ལ་བློ་སྐྱེད་མེད་པ་བདག་ལ་
བསྐྱབ་ཏུ་གསོལ། ཆོས་ཉོན་མོངས་པས་རང་རྒྱུད་གོང་བུར་འདྲིལ་བ་སྐྱོན་དུ་མ་ཤེས་པ་
བདག་ལ་བསྐྱབ་ཏུ་གསོལ། སེམས་འདི་དགེ་བ་ལ་འགྲོ་མི་འདོད་པ་སྡིག་པ་འགོག་ཏུ་
མེད་པ་བློ་ངན་པ་ལས་ངན་པ་བདག་བསྐྱབ་ཏུ་གསོལ། ཞེས་གསོལ་བཏབ་བོ། །གཉིས་པ་ལྷ་རྗེས་སུ་
དྲན་པ་ནི། སྦྱོར་དངོས་རྗེས་གསུམ་ལས། དང་པོ་ནི། ཕྱོགས་བཅུ་ན་བཞུགས་པའི་སངས་རྒྱས་དང་བྱང་
ཆུབ་སེམས་དཔའ་བདག་ལ་དགོངས་སུ་གསོལ། བླ་མ་རྡོ་རྗེ་འཛིན་པ་ཆེན་པོ། བདག་
མིང་འདི་ཞེས་བགྱི་བས་དུས་འདི་ནས་བཟུང་སྟེ་ཇི་སྲིད་འཚོའི་བར་དུ་རྐང་གཉིས་
247

ཀཿཐོག་ཀུན་མཁྱེན་ངག་གི་དབང་པོའི་གསུང་འབུམ་བཞུགས་སོ།།
རྣམས་ཀྱི་མཆོག སངས་རྒྱས་བཅོམ་ལྡན་འདས་ལ་སྐྱབས་སུ་མཆིའོ། །ཞི་བ་འདོད་
ཆགས་དང་བྲལ་བ་རྣམས་ཀྱི་མཆོག དམ་པའི་ཆོས་རྣམས་ལ་སྐྱབས་སུ་མཆིའོ། །ཚོགས་
རྣམས་ཀྱི་མཆོག འཕགས་པའི་དགེ་འདུན་རྣམས་ལ་སྐྱབས་སུ་མཆིའོ། །ལན་གསུམ། སྐྱབས་
སུ་སོང་ནས། ཕྱོགས་བཅུ་ན་སོགས་དགོངས་གསོལ་གྱིས། བདག་མིང་འདི་ཞེས་བགྱི་བས་ཇི་སྲིད་བྱང་
ཆུབ་སྙིང་པོ་ལ་མཆིས་ཀྱི་བར་དུ་བླ་ན་མེད་པ་ཡང་དག་པར་རྫོགས་པའི་བྱང་ཆུབ་དུ་
སེམས་བསྐྱེད་པར་བགྱིའོ། །སེམས་ཅན་མ་བསྒྲལ་བ་རྣམས་བསྒྲལ་བར་བགྱིའོ། །མ་
གྲོལ་བ་རྣམས་གྲོལ་བར་བགྱིའོ། །དབུགས་མ་བྱུང་རྣམས་དབྱུང་བར་བགྱིའོ། །ཡོངས་
སུ་མྱ་ངན་ལས་མི་འདའ་བ་རྣམས་འདའ་བར་བགྱིའོ། །ལན་གསུམ་གྱིས་སེམས་བསྐྱེད་ནས། གཉིས་
པ་དངོས་གཞི་ལུས་ལྷ་རྗེས་སུ་དྲན་པ་དངོས་ནི། སྟོང་གསུམ་དང་མི་མཇེད་གཅིག་དང་རང་གི་གནས་ཁང་དང་བཅས་པ་ཐིག་ལེ་
རེ་རེ་ནས་བསྒོམ་པར་གསུངས་ཀྱང་། འདིར་ནི་རྗེས་དྲན་གཅིག་ལ་ཚངས་པར་སྟོན་པས། ཨོཾ་སྭཱ་བྷ་ཝ་ཤུདྷོ་སོགས།
ཞེས་བརྗོད་པས། སྣོད་བཅུད་ཐམས་ཅད་སྟོང་པར་བསམ། དེའི་ངང་ལས་རང་གི་སེམས་
ཉིད་ཐིག་ལེ་དཀར་པོ་གསལ་ལ་རྟོག་པ་མེད་པ། ཤེལ་གྱི་སྒོང་ངའམ། འོད་ཀྱིས་རྣམ་པ་
ཧྲིལ་ཧྲིལ་པ། བསྐྱེད་ན་སྤྲུལ་པ་མ་ལུས་པ་བསྐྱེད་པར་ནུས་པ། གློད་ན་རང་བཞིན་གྱིས་
དབྱིངས་སུ་ཡལ་ཏེ་འགྲོ་བ་གཅིག་བསྒོམ། དེ་རྒྱ་ཇེ་ཆེ་འཕང་ཇེ་མཐོར་སོང་བས་སྟོང་
གསུམ་མི་མཇེད་ཀྱི་ཐིག་ལེ་ངོ་བོ་ལྷ་རྣམ་པ་ལྷ་དེ་ཉིད་དང་དབྱེར་མེད་པ་ཐུགས་རྗེ་ཆེན་
པོ་དང་ཐུབ་པའི་དབང་པོ་སྐུ་མདོག་དང་མཚུངས་པའི་དཀར་ལ་སེར་བའི་མདངས་ཆགས་པ།
ནང་འོད་ཀྱིས་གཞལ་ཡས་ཁང་སྟེང་དཀར་པོ་ཨོཾ་གྱི་རྣམ་པ། ཤར་སེར་པོ་མའི་རྣམ་པ།
ལྷོ་དཀར་པོ་ཎིའི་རྣམ་པ། ནུབ་སྔོན་པོ་པད་ཀྱི་རྣམ་པ། བྱང་ལྗང་གུ་མེའི་རྣམ་པ། འོག་
གཞི་དཀར་པ་ཧཱུཾ་གི་རྣམ་པར་སྣང་བ། གྲུ་བཞི་སྒོ་བཞི་རྟ་བབས་ལ་སོགས་པས་སྤྲས་པ།
ཕྱི་ནས་ནང་གསལ། ནང་ནས་ཕྱི་གསལ་བའི་དབུས་སུ་པཾ་དཀར་པོ་ལས་པདྨ་དཀར་པོ་
དང་། ཨ་དཀར་པོ་ལས་ཟླ་བའི་གདན་གྱི་སྟེང་དུ་ཡི་གེ་ཧྲཱིཿདཀར་པོ་ཚེག་དྲག་ཅན་གཅིག་
248

གནུབས་ཀྱི་བླ་སྒྲུབ་སྐོར།
ཏུ་གྱུར་པ་དེ་ལས། རང་གི་གནས་ཁང་དབུ་རུ་ས་ཡི་ཐིག་ལེ། འཕགས་པ་ཐུགས་རྗེ་ཆེན་
པོ་དགེ་བའི་བཤེས་གཉེན་བྷྱོཿ་རྒྱལ་བའི་འབྱུང་གནས་སུ་གསལ་བ་ནི། དེ་བཞིན་
གཤེགས་པ་བསམ་གྱིས་མི་ཁྱབ་པ་གངྒཱའི་ཀླུང་གི་བྱེ་མ་སྙེད་སྤྲོས་ཤིང་སྡུད་པའི་འབྱུང་
གནས་ཁྱེའུ་དཀར་པོ་བཞེངས་པའི་སྐུ་ཅན། ཞལ་འཛུམ་ཞིང་ཅུང་ཟད་འགྱིང་བའི་སྟོབས་
ཅན། ཆུ་ཤེལ་གྱི་གོང་བུ་ཕྱེས་པ་འདྲ་བའི་དྭངས་པ། དབུ་སྐྲ་མཐིང་ག་དཔུང་མགོ་གཉིས་
ན་དམར་ཉིལ་ལེ་ཙམ་སྤྲུག་སྨུག་པོ་སྐུ་ལ་གསོལ་དར་སྐྱེར་ཁའི་སྐུ་རག་ཅན། ཕྱག་
གཡས་ན་ནོར་བུ་རིན་པོ་ཆེའི་ཕྲེང་བ་བསྒྲང་བ། གཡོན་ན་ཤེལ་གྱི་མཁར་བ་དཀར་པོ་
བཟུང་བ། མཁར་བའི་རྩེར་པདྨ་དཀར་པོ་འདབ་མ་སྟོང་དུ་གྱེས་པ། དེའི་ལྟེ་བ་སེར་པོ་
ལ་ཟླ་བའི་གདན་དེའི་སྟེང་ན་ཡུམ་ཆེན་མོ། གཡས་ན་མར་མེ་མཛད། གཡོན་ན་ཤཱཀྱ་
ཐུབ་པ་གཉིས་ངོ་བོ་གཅིག་ལ་རྣམ་པ་ཐ་དད་པར་བཞུགས་པ། འདབ་མ་སྟོང་ལ་སངས་
རྒྱས་སྟོང་། གཞན་ཡང་ཕྱོགས་བཅུའི་སངས་རྒྱས་སྲས་དང་བཅས་པ་རྣམས་ཀྱང་འཁོད་
པ་བདག་གིས་སྣ་དྲངས་ཏེ་འགྲོ་དྲུག་ཐམས་ཅད་གཙོ་བོ་ལ་སྐོར་བ་བྱེད་ཅིང་མ་ཎི་འུར་གྱིས་
བགྲང་ཞིང་། དེ་རྣམས་ཀྱི་གནས་གསུམ་གྱི་ཡི་གེ་འབྲུ་གསུམ་ལས་འོད་ཟེར་འཕྲོས་ཏེ་
བདག་ལ་ཐིམ་ཐིམ་འཇུག་པས་སྒྲིབ་པ་སྦྱང་བར་བསམ། ལ་སྔགས་ཅུང་ཟད་བཟླའོ།། དེ་ལྟར་
བསྙེན་པ་དང་བསྐོར་བ་བྱས་པས་གཙོ་བོ་དེ་མཉེས་ཏེ། ཐུགས་ཀའི་སྒོ་ཕྱེ་བས་ནང་ནས་
འོད་ཟེར་ཞིག་བྱུང་བས་དྲངས་ཏེ་གཙོ་བོའི་འཁོར་རྣམས་དང་བདག་གིས་གཙོས་འགྲོ་
དྲུག་ཐམས་ཅད་ཕྱིར་མ་ལུས་པ་ནང་དུ་ཞུགས་པས་འཕགས་པའི་ཐུགས་ཀར་པཾ་དཀར་
པོ་ལས་པདྨ་དཀར་པོ་དང་། ཨ་དཀར་པོ་ལས་ཟླ་བའི་གདན་གྱི་སྟེང་དུ་ཧཱུཾ་ཡིག་མཐིང་
ག་ལས་མི་གཡོ་བ་སྔོན་པོ་ཞལ་གཅིག་ཕྱག་གཉིས་པ་སྤྱན་དམར་གཉིས་ཀྱིས་གཟིགས་
པ༑ ཕྱག་གཡས་རལ་གྲི། གཡོན་ཞགས་པ་དང་བཅས་པའི་སྡིགས་མཛུབ། ཞབས་
གཡས་བསྐུམ་གཡོན་བརྐྱང་བ་སྟག་གི་ཤམ་ཐབས་ཅན་མེ་དཔུང་འབར་པའི་དབུས་ན་
249

ཀཿཐོག་ཀུན་མཁྱེན་ངག་གི་དབང་པོའི་གསུང་འབུམ་བཞུགས་སོ།།
བཞུགས་པ་ཁྲོ་བོ་དུ་མའི་འཁོར་དུ་བསམ་མོ། །དེ་ནས་གཙོ་འཁོར་དེ་དག་གི་གནས་
གསུམ་ཡིག་འབྲུ་རྣམས་ལས་འོད་ཟེར་འཕྲོས་པས་བདག་གི་གཙོས་འགྲོ་དྲུག་འཁོད་པ་
ཐམས་ཅད་ཀྱི་སྒོ་གསུམ་ལ་ཕོག་པས་སྒྲིབ་གཉིས་བག་ཆགས་དང་བཅས་པ་དག ལུས་
ཤེལ་སྒོང་ལྟར་སྒྲུབ་པ་མེད་པ་གསལ་བར་གྱུར་པའི་ཕྱོགས་ཐམས་ཅད་འཇའ་ཚོན་གྱིས་
གུར་དུ་འཁྲིགས་པའི་གནས་དེར་རང་གཞན་ཐམས་ཅད་འཕགས་པ་གསང་བའི་བདག་
པོ་སྔོན་པོ་ལག་ན་རྟགས་ཀྱི་རྡོ་རྗེའི་དབྱུག་པ་བསྣམས་པ་བསམ་པའི་རང་རང་གི་གནས་
གསུམ་གྱི་ཡིག་འབྲུ་ལས་འོད་ཟེར་འཕྲོས་པའི་སྣ་ལས་མཆོད་པའི་སྤྲིན་ཕུང་རྒྱུན་མི་
འཆད་པར་འབྱུང་བས་མི་གཡོ་བ་སྲས་བཅས་མཆོད་པར་བསམ་ལ། ཕྱག་དང་ཕྱག་ཡུལ་
གཉིས་སྟོང་བའི། །རྣམ་དག་སྐུ་ལ་ཡེ་ཕྱག་འཚལ། །སྐྱེ་གནས་འཇིགས་པས་མ་གོས་
པའི། །དྲི་མེད་མཆོད་ཚོགས་འབུལ་ལོ་ལྷ། །སྒོ་གསུམ་སྐྱེ་གནས་འཇིགས་བྲལ་བའི། །
ཉེས་པའི་གཡེང་བ་མཐོལ་ལོ་བཤགས། །སྟོང་ཡང་སྣ་ཚོགས་སྐུར་སྟོན་པའི། །གྲངས་
མེད་འདྲེན་ལ་རྗེས་ཡི་རང་། །སྨོན་དང་མཚན་མས་སྟོང་བ་ཡི། །འཁོར་ལོ་དབྱིངས་སུ་
བསྐོར་དུ་གསོལ། །སྐྱེ་བས་སྟོང་པའི་ཆོས་སྐུ་ཁྱོད། །ལྷུན་གྲུབ་གནས་པའི་རང་བཞིན་
ལས། །གང་དུའང་འདའ་བར་མ་མཛད་ཅིག །དགེ་བ་འདི་ཡིས་འཁོར་བ་རྣམས། །འདི་
འདྲ་རྟོགས་ཏེ་འདི་འདྲ་བའི། །གཞལ་ཡས་ཁང་དུ་འདོངས་གྱུར་ཏེ། །གསང་སྔགས་དེ་
བཞིན་སྤྱོད་པར་བསྔོ། །གཞན་ཡང་ཇི་སྙེད་སུ་དག་སོགས། ལྷ་ཚོགས་རྣམས་གསལ་ལ་རང་བཞིན་མེད་པ་
ལ་དམིགས་པ་རྩེ་གཅིག་པས། མཐིང་འཇམ་སྤྲིན་གྱི་གུར་གསེབ་ནས། །མཐིང་མདོག་ཁྲོ་བོ་དུ་
མ་རྣམས། །བརྐྱང་བསྐུམ་གར་གྱིས་བདུད་སྡེ་སྐྲག །འཛུམ་ཆགས་གར་གྱིས་བདག་
གིས་བསྟོད། །ཅེས་བརྗོད་ནས་ཡོན་ཏན་དྲན་པའི་ངང་ནས་མཉམ་པར་བཞག་གོ །གསུམ་པ་ངག་སྔགས་རྗེས་སུ་དྲན་པ་ནི།
རང་གཞན་འགྲོ་བ་ཐམས་ཅད་ལྷར་དམིགས་པའི་ངང་ནས་གཙོ་བོ་ལ་བསྐོར་བ་བྱེད་
ཅིང་སྔགས་བཟླ་བ་དང་ཆབས་གཅིག་གཙོ་བོ་འཁོར་དང་བཅས་པ་སྔགས་བཟླ་བ་དང་
250

གནུབས་ཀྱི་བླ་སྒྲུབ་སྐོར།
གནས་གསུམ་གྱིས་ཡིག་འབྲུ་གསུམ་གྱིས་འོད་ཟེར་བདག་སོགས་ལ་ཐིམ་པས་སྒྲིབ་པ་
སྦྱང་གཙོ་བོའི་གོ་འཕང་ལ་བཀོད་པར་བསམ་ལ། སྙིང་པོ། ཨོཾ་ཙཎྚ་མ་ཧཱ་རོ་ཥ་ཎ་ཧཱུྃ་ཕཊཿ
ཅེས་ཕ་རོལ་ཏུ་ཕྱིན་པ་བཅུའི་སྔགས་བཟླའོ། །དེ་ལས་དམིགས་བསལ་ལ། ལྷ་དང་རང་གཞན་ཐམས་ཅད་ལྷར་
གསལ་བས་སྔགས་འུར་གྱིས་བཟླས་ཤིང་། བསྟན་པ་དང་བདག་ལ་གང་གནོད་པ་ཉལ་
ཉལ་བཅོམ་པར་བསམ་ལ། ༀ་ཙཎྚ་མ་ཧཱ་རོ་ཥཎ་བསྟན་པ་དང་འགྲོ་བ་ལ་སྲུངས་ཤིག་སྲུངས་
ཤིག ༀ་སྥོ་ཊ་སྥོ་ཊ་མ་ཧཱ་ཀྲོ་དྷ་ཚ་ཏི་ཚ་ཏི་སྥོ་ཊ་ལ་ཧཱུྃ་ཕཊ་སྭཱ་ཧཱ། ཞེས་དང་། ༀ་ཙཎྚ་མ་ཧཱ་རོ་
ཥ་ཎ་བསྟན་པ་ལ་གནོད་པར་བྱེད་པའི་སྙིང་ལ་མཱ་ར་ཡ་ཛཿ ཛཿ ཨ་ཏི་ཐཾ་ཐཾ་རྦད་རྦད་ཤག་
ཤག་ཚིལ་ཚིལ་ཙིཏྟ་ཟུང་ཙིཏྟ་ཤིག དྷ་དཾ་ཚིག་ས་མཱ་ཡ་ཕྱ། སྙིང་ས་མ་ཡ་ཕྱ། ཀྲོ་ཧེ་ཧེ་སྙིང་
ལ་གཟེར། ཨོཾ་དུཿཁ་གཅོད་པ་ཕྱེ། ཨོཾ་སྥོ་ཊ་སྥོ་ཊ་མ་ཧཱ་ཀྲོ་ཏ་ཚ་ཏི་སྥོ་ཊ་ཡེ་ཧཱྃ་ཕཊ༔ ཅེས་
ཤིན་ཏུ་དྲག་པོའི་སྔགས་ཀྱང་ཉུང་ངུར་བཟླའོ། །བཞི་པ་འགྲོ་དྲུག་མ་ལུས་ཕ་མར་བསམ་པ་ནི། དེ་ལྟར་རྗེས་དྲན་ཐམས་ཅད་ཀྱི་
དུས་སུ་འགྲོ་དྲུག་ཕ་མར་དྲན་པའི་སྙིང་རྗེ་ཤས་མི་བཟོད་པ་ཀམ་ཀམ་བསྐྱེད་དགོས་ཏེ། དེའི་ཚུལ་ཞུས